UZNESENIE VLÁDY SLOVENSKEJ REPUBLIKY
č. 
z . novembra 2005

k návrhu na zrušenie neaktuálnych  úloh a zmenu termínov niektorých úloh z uznesení vlády Slovenskej republiky 

Číslo materiálu:		
Predkladateľ:	minister vnútra	
Vláda
A.	zrušuje
A.1.	úlohu v bode C.1. uznesenia vlády SR č. 495 zo 16. júla 1996 v znení uznesenia vlády SR č.127 z 18. februára  1997 – zabezpečiť vo svojej pôsobnosti realizáciu opatrení - vyžiadať správcami majetku štátu uvedenými v § 1 ods. 1 zákona Národnej rady Slovenskej republiky č. 278/1993 Z. z. o správe majetku štátu v znení zákona Národnej rady Slovenskej republiky č. 374/1996 Z. z. pred predložením zmlúv o prevode správy nehnuteľného majetku štátu, zámenných zmlúv a zmlúv o prevode vlastníctva nehnuteľného majetku štátu na schválenie príslušnému orgánu súhlasné stanovisko Ministerstva vnútra SR k uvedeným zmluvám; súhlasné stanovisko sa nevyžaduje, ak predmetom prevodu je nehnuteľný majetok štátu:
a)	nachádzajúci sa mimo sídiel krajov a okresov a dislokovaných pracovísk štátnych orgánov,
b)	uvedený v § 8 ods. 4 písm. a), b), c) zákona Národnej rady Slovenskej republiky č. 278/1993 Z. z. o správe majetku štátu v znení zákona Národnej rady Slovenskej republiky č. 374/1996 Z. z.,
c)	ku ktorému bolo uplatnené právo prednostnej kúpy v zmysle § 18 ods. 2 zákona Národnej rady Slovenskej republiky č. 278/1993 Z. z. o správe majetku štátu v znení zákona Národnej rady Slovenskej republiky č. 374/1996 Z. z.,
d)	s ktorým správcovia majetku štátu uvedení v § 1 zákona Národnej rady Slovenskej republiky č. 278/1993 Z. z. o správe majetku štátu v znení zákona Národnej rady Slovenskej republiky č. 374/1996 Z. z. nakladajú podľa osobitných predpisov,
A.2.	úlohu v bode D.1 uznesenia vlády SR č. 885 z 19. septembra 2001 – doriešiť spôsob finančného krytia bodov B.1 a B.2 tohto uznesenia,
A.3.	úlohu v bode B.1 uznesenia vlády SR č. 25 z 15. januára 2003 pre ministra vnútra – uplatňovať v rozpočtoch na jednotlivé roky finančné prostriedky na realizáciu aktualizovaného Programu protipovodňovej ochrany SR do roku 2010 podľa prílohy tohto uznesenia,
A.4.	úlohu v bode B.2 uznesenia vlády SR č. 286 z 23. apríla 2003 – v spolupráci s podpredsedom vlády a ministrom financií zabezpečiť v rámci možností štátneho rozpočtu v rozpočtovej kapitole Ministerstva vnútra SR finančné prostriedky na podporu preventívnych programov schválených Radou vlády SR pre prevenciu kriminality,
A.5.	úlohu v bode B.15 uznesenia vlády SR č. 286 z 23. apríla 2003 pre prednostov krajských úradov a prednostov okresných úradov – vyčleňovať prostriedky v rámci svojich rozpočtov na prevenciu kriminality na základe návrhov svojich komisií pre prevenciu,
A.6.	úlohu v bode B.1 uznesenia vlády SR č. 634 z 9. júla 2003 – zapracovať do návrhov štátneho rozpočtu na roky 2005 až 2008 požiadavky na nárast objemu výdavkov na platy a odvody do poistných fondov súvisiacich s celkovým zvýšením početných stavov Hasičského a záchranného zboru o 556 funkčných miest v štátnej službe, z toho v roku 2005 o 166 miest a v rokoch 2006 až 2008 o 130 miest ročne,
A.7.	úlohu v bode B.2 uznesenia vlády SR č. 634 z  9. júla 2003 – uplatniť pri rokovaniach o návrhu štátneho rozpočtu na rok 2004 vo vláde požiadavku na zvýšenie objemu kapitálových výdavkov na zabezpečenie nákupu hasičskej a záchrannej techniky potrebnej na dovybavenie Hasičského a záchranného zboru pre kapitolu Ministerstva vnútra SR z rezervy vlády SR  účelovo  rozpočtovanej  na  prioritné  projekty vo výške, ktorú navrhne expertná pracovná skupina podľa bodu B.5 tohto uznesenia obdobne aj na ďalšie roky uplatňovať požiadavky na zabezpečenie nákupu hasičskej techniky v rámci prác na návrhu štátneho rozpočtu na príslušný rozpočtový rok,
A.8.	úlohu v bode B.3 uznesenia vlády SR č. 998 zo 22. októbra 2003 pre ministra vnútra – na základe požiadavky na rozsah výcviku a výšky nákladov stanovených za lôžko/deň, vo svojich rozpočtových kapitolách účelovo viazať rozpočtové prostriedky na zabezpečenie výcviku príslušníkov,
A.9.	predloženie Koncepcie vzdelávania a výchovy určených pracovníkov Policajného zboru v oblasti krízového manažmentu v bode 7  časti II. Koncepčné dokumenty Harmonogramu prípravy nových strategických, koncepčných, plánovacích, legislatívnych a ostatných dokumentov pre oblasť bezpečnosti a obrany SR v rokoch 2005 – 2006, schváleného uznesením vlády SR č. 354 zo 4. mája 2005 – na rokovanie Bezpečnostnej rady SR a vlády SR,
A.10.	úlohu v bode 12 v časti II Koncepčné dokumenty Harmonogramu prípravy nových strategických, koncepčných, plánovacích, legislatívnych a  ostatných dokumentov pre oblasť bezpečnosti a obrany SR v rokoch 2005 – 2006,  schváleného uznesením  vlády SR č. 354/2005  zo 4. mája 2005 -  návrh  na  zmenu  Koncepcie  kolektívnej  ochrany obyvateľstva ukrytím,
A.11.	úlohu v  bode  19  v  časti IV. Legislatíva  Harmonogramu  prípravy   nových   strategických,  koncepčných,  plánovacích,  legislatívnych   a  ostatných   dokumentov   pre oblasť bezpečnosti a obrany SR v rokoch 2005 – 2006, schváleného  uznesením  vlády SR č. 354/2005  zo  4.mája  2005  –  nariadenie  vlády  SR   o  postavení  a činnosti záchranných modulov v Hasičskom a záchrannom zbore,
A.12.	úlohu v bode B.1  uznesenia vlády SR č. 498 z 29. júna 2005 pre prednostov krajských úradov – zabezpečiť realizáciu akčných plánov v kontexte prijatej stratégie a Európskeho akčného plánu boja proti drogám v podmienkach rezortov a krajských úradov,
A.13.	úlohu  v bode B.2 uznesenia vlády SR č. 498 z 29. júna 2005 pre prednostov krajských úradov – zabezpečiť finančné prostriedky na realizáciu akčných plánov v rámci schválených limitov výdavkov na rok 2005 a rozpočtových kapitol, schválených v rámci rozpočtu verejnej správy na roky 2006 – 2008,
B.	mení
B.1.	v uznesení vlády SR č. 22 z 12. januára 2000 termín úlohy B.1. z „v súlade s harmonogramom opatrení  uvedeným v časti VI  koncepcie“ na „do roku 2010“,
B.2.	v uznesení vlády SR č. 318 z 30. apríla 2003 termín úlohy  B.1. z „podľa termínov uvedených v harmonograme“  na „do 31. decembra 2007“.

Na vedomie:	ministri
predsedovia ostatných ústredných orgánov štátnej správy
prednostovia krajských úradov